DEĊIŻJONI TAL-KUMMISSJONI
tat-18 ta' April 2006
li temenda l-Anness I għad-Deċiżjoni 2004/438/KE fir-rigward ta' ħalib nej u prodotti bbażati fuq il-ħalib nej miċ-Ċili u taġġorna l-entrata f'dak l-Anness għall-eks Repubblika Jugożlava tal-Maċedonja
(innotifikata taħt dokument numru C(2006) 1546)
(Test b'rilevanza għaż-ŻEE)
(2006/295/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum mill-bniedem, (1)u b'mod partikolari l-Artikolu 8 (1) u (4) tagħha,
Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jistabbilixxi regoli speċifiċi għall-organizzazzjoni tal-kontrolli uffiċjali ta'oriġini ta' annimali maħsuba għall-konsum tal-bniedem, (2) u b'mod partikolari l-Artikolu 11(1) tiegħu.
Billi:
(1)
Id-Deċiżjoni tal-Kummissjoni 2004/438/KE tad-29 ta' April 2004 li tippreskrivi kondizzjonijiet ta' ċertifikazzjonijiet ta' saħħa ta' l-annimali u saħħa pubblika u veterinarji għad-dħul fil-Komunità ta' ħalib trattat bis-sħana, prodotti bbażati fuq il-ħalib u il-ħalib mhux maħdum maħsuba għall-konsum mill-bniedem (3) tistabbilixxi lista fl-Anness I għal dik id-Deċiżjoni ta' pajjiżi terzi li minnhom l-Istati Membri huma awtorizzati li jimpurtaw ħalib krud u prodotti bbażati fuq il-ħalib krud.
(2)
Wara missjoni ta' spezzjoni lejn iċ-Ċili minn esperti tal-Kummissjoni, is-servizzi veterinarji kompetenti taċ-Ċili ikkonferma li l-pajjiż terz m'għandux jiġi elenkat fl-2004/438/KE għall-importazzjoni ġewwa l-Komunità tal-ħalib krud u prodotti bbażati fuq ħalib krud għal raġunijiet tekniċi u sanitarji.
(3)
Id-dħul taċ-Ċili għall-ħalib nej u prodotti bbażati fuq il-ħalib nej fil-kolonna A ta' l-Anness I għad-Deċiżjoni 2004/438/KE għandha tiġi emendata skond dan.
(4)
Barra minn hekk, huwa xieraq li nota f'qiegħ il-paġna tiġi aġġornata f'dak l-Anness għall-eks Repubblika tal-Maċedonja.
(5)
Għalhekk, id-Deċiżjoni 2004/438/KE għandha tiġi emendata kif jeħtieġ.
(6)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness I għad-Deċiżjoni 2004/438/KE huwa mibdul bit-test fl-Anness għal din id-Deċiżjoni.
Artikolu 2
Din id-Deċiżjoni għandha tapplika minn 21 ta' April 2006.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar it-18 ta' April 2006.